Diari Oficial de la Generalitat Valenciana


Sumari del DOGV 925, del 19-10-1988 (1988/812192)

RESOLUCIÓ de 14 de setembre de 1988, del Conseller d'Obres Públiques, Urbanisme i Transports, per la qual s'autoritza la revisió anticipada de les Normes Subsidiàries de Rafelbunyol, per a procedir-ne a l'ajust segons les causes exposades per l'Ajuntament.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   925

Data del DOGV
:   19-10-1988

Secció del DOGV
:   ALTRES DISPOSICIONS

Número del document
:   1988/812192


Data del document
:   14-09-1988

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 14 de setembre de 1988, del Conseller d'Obres Públiques, Urbanisme i Transports, per la qual s'autoritza la revisió anticipada de las Normes Subsidiàries de Rafelbunyol, per a procedir-ne a l'ajust segons les causes exposades per l'Ajuntament.  
Vist l'expedient de sol·licitud d'autorització per a la revisió anticipada de les Normes Subsidiàries de Planejament Municipal de Rafelbunyol, aprovades definitivament en data de 28 d'octubre de 1982, el qual promogué l'Alcalde President en representació de la Corporació i Vist que el 14 de juny de 1988, es cursà la corresponent sol·licitud davant la Comissió Territorial d'Urbanisme de València, on s'exposa que han transcorregut 5 anys i 7 mesos des de l'aprovació definitiva, i que s'ha detectat la necessitat de fer unes modificacions determinades a la zona industrial i al nucli urbà, tals com rebaixar el volum en algunes àrees on està prevista la construcció d'edificis de planta baixa i quatre plantes de pisos (B + 4) quan Els constructors i la demanda social demanen xalets adossats, a més de procedir-ne a incorporar altres aspectes que són el resultat de l'experiència adquirida en el temps, tot segons que preveuen per a casos excepcionals l'article 47 de la Llei del Sòl i l'article 2 de les vigents Normes Subsidiàries.  
Vist que la Comissió Territorial d'Urbanisme de València en sessió celebrada el de 26 de juliol de 1988, acordà informar favorablement l'esmentada sol·licitud, per considerar que les Normes preveuen que es procedesca excepcionalment a una revisió d'aquestes als quatre anys de la seua entrada en vigor, de manera extraordinària, per a incorporar les experiències hagudes durant el període de vigència transcorregut fins ara.  
Atés que s'ha sobreeixit el termini de quatre anys previst en les Normes per a procedir-ne excepcionalment a la revisió amb caràcter extraordinari, i que les raons exposades per l'Ajuntament es consideren justificades, ja que es tracta en definitiva d'adaptar el planejament a la realitat amb l'ajust de les seues determinacions a la problemàtica urbanística actual.  
Atés que segons el que estableixen les Normes de Coordinació Metropolitana, que es van aprovar definitivament el 25 de juliol de 1988, els Ajuntaments procediran amb els Plans Generals, les Normes Subsidiàries o els Projectes de Delimitació de Sòl Urbà, que haguessen obtingut amb anterioritat l'aprovació definitiva, a revisar-los o modificar-los, en els extrems que Els contravingueren, i aquesta última causa seria factor determinant de la procedència de la modificació o revisió (normes 3-2), amb un termini màxim per a l'adequació del planejament municipal a aquestes Normes de 18 mesos (normes 4), pel que s'haurà d'aprofitar aquesta circumstància per a procedir-ne al mateix temps a la revisió per les causes que se citen en la present sol·licitud.  
Vists els preceptes legals esmentats, la Llei del Sòl, la Llei de Procediment Administratiu i d'altres d'aplicació pertinent, resolc:  
Autoritzar la revisió anticipada de les Normes Subsidiàries de Rafelbunyol, per a procedir al seu ajust segons les causes exposades per l'Ajuntament, cosa que es durà a terme al mateix temps que l'adaptació de les susdites Normes Subsidiàries a les Normes de Coordinació Metropolitana, que s'han aprovat recentment.  
València, 14 de setembre de 1988.   
El Conseller d'Obres Públiques, Urbanisme i Transports: Rafael Blasco i Castany.